Aj keď za vykonávanie smerníc o ochrane prírody v praxi sú v konečnom dôsledku zodpovedné členské štáty, Komisia s nimi bude užšie spolupracovať s cieľom uľahčiť a podporiť ochranu prírody a jej udržateľné využívanie. Spoločne sa musíme postarať o to, aby existovala plne súdržná a funkčná sústava Natura 2000 a aby boli príslušné druhy chránené, a ak je to vhodné, využívané udržateľným spôsobom.

Cieľom tohto komplexného akčného plánu je rýchlo zlepšiť praktické vykonávanie smerníc o ochrane prírody a urýchliť pokrok pri dosahovaní cieľa EÚ na rok 2020 spočívajúceho v zastavení a zvrátení straty biodiverzity a ekosystémových služieb, a to aj vo vzťahu k odolnosti proti zmene klímy a k zmierňovaniu zmeny klímy. Bude to prospešné pre obyvateľov Európy i jej hospodárstvo. Opatrenia sa síce budú prijímať na úrovni EÚ, najmä Komisiou a Výborom regiónov, ale ruku k dielu budú musieť priložiť aj členské štáty a dotknuté zúčastnené strany, ktorým sa zo strany EÚ dostane viac podpory a pomoci. Akčný plán ponúka skutočné príležitosti na zapojenie zainteresovaných strán a verejnosti a na vytvorenie partnerstiev naprieč rôznymi oblasťami politiky. Tým sa položia pevné základy pre zmierenie a spojenie prírody, človeka a hospodárstva.

Dňa 7. decembra 2016 viedla Komisia orientačnú diskusiu o zisteniach kontroly vhodnosti a súvisiacich nadväzujúcich opatreniach. V reakcii na túto diskusiu sa rozhodla vypracovať konkrétny akčný plán na zlepšenie vykonávania smerníc, ich súladu so sociálno-ekonomickými cieľmi a zapojenia orgánov, zainteresovaných strán a občanov na vnútroštátnej, regionálnej a miestnej úrovni. Vzhľadom na značný územný rozmer smerníc a na kľúčovú úlohu, ktorú miestne a regionálne orgány zohrávajú pri ich vykonávaní, bol do prípravy tohto akčného plánu úzko zapojený Výbor regiónov (VR), ktorý zohrá hlavnú úlohu pri zapájaní a kontaktovaní regionálnych a miestnych orgánov.

V súčasnosti má priaznivý stav ochrany len približne polovica vtákov a ešte menší podiel ostatných chránených druhov a biotopov v EÚ. Sústava Natura 2000 je dnes vo veľkej miere zavedená na súši, na mori však zaostáva. Len 50 % zo všetkých lokalít sústavy Natura 2000 má plán riadenia s ochrannými cieľmi a opatreniami. Ku kľúčovým faktorom spôsobujúcim tieto nedostatky vo vykonávaní patria obmedzené zdroje, nedostatočné presadzovanie zákonov, slabá integrácia cieľov ochrany prírody do ostatných oblastí politiky, nedostatočná informovanosť a prístup k údajom a zlá komunikácia a zapojenie zainteresovaných strán. Navyše ani tí, ktorí uvedené smernice vykonávajú, najmä na regionálnej a miestnej úrovni, nie sú vždy dostatočne oboznámení s ich požiadavkami alebo flexibilitou a príležitosťami, ktoré ponúkajú. To môže viesť ku konfliktu medzi ochranou prírody a hospodárskou činnosťou.

Súčasťou tejto priority bude dvojstranný dialóg s členskými štátmi a zúčastnenými stranami, ktorého cieľom bude zlepšiť vykonávanie programu sústavy Natura 2000 a podporiť spoluprácu pri jej riadení v rôznych biogeografických regiónoch Európy. Vypracujú a zrealizujú sa akčné plány na ochranu druhov a biotopov (opatrenia 4 – 7).

Pre lepšie dodržiavanie smerníc o ochrane prírody členskými štátmi budú vysoko relevantné aj iné opatrenia v širšej oblasti politiky životného prostredia, v oblasti o odbornej prípravy vnútroštátnych sudcov a prokurátorov, prístupu k spravodlivosti a zabezpečenia súladu s právnymi predpismi EÚ v oblasti životného prostredia.

Priorita C: Posilniť investície do sústavy Natura 2000 a zlepšiť synergie s finančnými nástrojmi EÚ

Náklady na vykonávanie programu sústavy Natura 2000 sa odhadujú na 5,8 miliardy EUR ročne, zatiaľ čo jej ročný prínos sa odhaduje na 200 až 300 miliárd EUR. Nedostatočné financovanie však sieti bráni tieto prínosy naplno prejaviť a je aj hlavným faktorom, ktorý narúša účinnosť smerníc o ochrane prírody. Akčný plán sa preto zameriava na lepšie využívanie dostupných finančných prostriedkov EÚ a na zatraktívnenie prírody pre súkromné investície.

Kontrola vhodnosti poukázala na znepokojujúci úbytok druhov a biotopov v dôsledku poľnohospodárstva a poukázala na potrebu účinnejšej integrácie sústavy Natura 2000 a širšej biodiverzity so spoločnou poľnohospodárskou politikou (SPP). V akčnom pláne sa v súlade so súčasným právnym rámcom navrhujú spôsoby na zlepšenie synergie s SPP a ďalšími kľúčovými politickými oblasťami EÚ, ako je politika súdržnosti, spoločná rybárska politika a politika v oblasti výskumu a inovácií. Navrhuje sa v ňom zvýšenie objemu finančných prostriedkov určených na prírodu a biodiverzitu, ktoré umožnia vyššie investície do sústavy Natura 2000. Stanovuje sa v ňom aj vytvorenie podrobnejších usmernení a rozvoj plánovania pre potreby vnútroštátnych rámcov financovania sústavy Natura 2000, ktoré by mali vypracovať členské štáty. A navrhujú sa v ňom aj spôsoby, ako stimulovať súkromné investície a lepšie podporiť prepojenosť rôznych oblastí sústavy Natura 2000, okrem iného aj prostredníctvom zelených infraštruktúr a riešení inšpirovaných prírodou (opatrenia 8 – 12).

Priorita D: Zlepšiť komunikáciu a osvetu, ktoré zapoja občanov, zainteresované strany a komunity

Akčný plán sa snaží posilniť zapojenie verejnosti, zúčastnených strán, miestnych orgánov a komunít. Ochrana prírody a jej bohatstva je vecou nás všetkých, pretože je naším spoločným dedičstvom. Komisia spolu s Výborom regiónov využije všetky dostupné platformy na zvyšovanie informovanosti a na podporu zapojenia na miestnej úrovni a výmeny poznatkov. Osvedčeným riadiacim postupom v oblastiach sústavy Natura 2000 sa bude prikladať väčší význam. Pomocou európskeho zboru solidarity pomôže Komisia mladým ľuďom priamo sa zapojiť do ochrany prírody a získať cenné skúsenosti do profesionálnej kariéry (opatrenia 13 – 15).





Prehľad opatrení

Zlepšiť usmerňovanie, prehĺbiť poznatky a zabezpečiť lepší súlad so širšími sociálno-ekonomickými cieľmi

Opatrenia Harmonogram Zodpovedný subjekt 1. Vo všetkých jazykoch EÚ aktualizovať, rozvíjať a aktívne propagovať usmernenia týkajúce sa a) postupov povoľovania lokalít, ochrany a riadenia druhov, ako aj odvetvové usmernenia b) začlenenia ekosystémových služieb do rozhodovania 2017 – 2019 2018 – 2019 KOMISIA/VR/ČŠ/

zúčastnené strany 2. Vytvoriť podporný mechanizmus, ktorý orgánom členských štátov pomôže riešiť hlavné výzvy pri uplatňovaní požiadaviek na povolenia stanovených smernicami o vtákoch a biotopoch pre potreby sústavy Natura 2000 a predpisov na ochranu druhov 2017 – 2019 KOMISIA/ČŠ/

zúčastnené strany 3. Prehĺbiť poznatky, a to aj posilneným a efektívnejším monitorovaním, a zabezpečiť verejný online prístup k údajom potrebným na vykonávanie smerníc (napr. satelitné snímky z programu Copernicus) 2017 – 2019 KOMISIA/EEA/ČŠ

Vytvoriť politickú zodpovednosť a posilniť súlad

Opatrenia Harmonogram Zodpovedný subjekt 4. Dokončiť sústavu Natura 2000, najmä začlenením nepokrytých oblastí v morskom prostredí, a zaviesť potrebné ochranné opatrenia pre všetky lokality priebežne ČŠ/zúčastnené strany/KOMISIA 5. Využiť nový proces preskúmania vykonávania právnych predpisov EÚ v oblasti životného prostredia na špecializované dvojstranné stretnutia s národnými a regionálnymi orgánmi s cieľom vypracovať dohodnuté plány na zlepšenie vykonávania a konzultovať výzvy spojené s vykonávaním s vlastníkmi pôdy a ostatnými zainteresovanými stranami 2017 – 2019 KOMISIA/ČŠ/

zúčastnené strany 6. Spojiť verejné orgány a zainteresované strany z rôznych členských štátov na úrovni biogeografických regiónov s cieľom riešiť spoločné výzvy vrátane cezhraničných otázok 2017 – 2019 KOMISIA/VR/ČŠ/

zúčastnené strany 7. Pokračovať vo vypracovávaní akčných plánov pre najohrozenejšie druhy a prírodné biotopy, ako aj vo vytváraní platforiem zainteresovaných strán, pokiaľ ide o koexistenciu konfliktných druhov (napr. veľkých šeliem) 2017 – 2019 KOMISIA/ČŠ/

zúčastnené strany

Posilniť investície do sústavy Natura 2000 a zlepšiť synergie s finančnými nástrojmi EÚ

Opatrenia Harmonogram Zodpovedný subjekt 8. Posilniť investície do prírody a) pomôcť členským štátom, aby zlepšili svoje viacročné finančné plánovanie pre sústavu Natura 2000 aktualizáciou svojich prioritných akčných rámcov (PAF) b) navrhnúť 10 % zvýšenie rozpočtu programu LIFE určeného na projekty podporujúce ochranu prírody a biodiverzity, pričom celkový objem rozpočtových prostriedkov programu LIFE ostane nezmenený c) stimulovať investície súkromného sektora do projektov súvisiacich s prírodou 2017 – 2019 KOMISIA/EIB/ČŠ/zúčastnené strany 9. Podporovať synergie s financovaním zo spoločnej poľnohospodárskej politiky, okrem iného účinným využívaním platieb a agroenvironmentálno-klimatických opatrení sústavy Natura 2000, vytvorením systémov orientovaných na výsledky, podporou poľnohospodárov prostredníctvom poľnohospodárskych poradenských služieb, inováciami a prenosom vedomostí v rámci európskeho partnerstva v oblasti inovácií zameraného na poľnohospodársku produktivitu a udržateľnosť 2017 – 2019 KOMISIA/ČŠ/

zúčastnené strany 10. Zvýšiť informovanosť o možnostiach financovania v rámci politiky súdržnosti a zlepšiť synergie 2017 – 2019 KOMISIA/ČŠ/

zúčastnené strany 11. Zlepšiť synergie so spoločnou rybárskou politikou a integrovanou námornou politikou vrátane efektívnejšieho využívania dostupných možností financovania 2017 – 2019 KOMISIA/ČŠ/

zúčastnené strany 12. Poskytnúť usmernenie na podporu nasadenia zelenej infraštruktúry na lepšie prepojenie oblastí sústavy Natura 2000; podporovať projekty riešení inšpirovaných prírodou z prostriedkov politiky EÚ v oblasti výskumu a inovácií a programu Horizont 2020 2017 – 2019 KOMISIA/

zúčastnené strany

Zlepšiť komunikáciu a osvetu, ktoré zapoja občanov, zainteresované strany a komunity